मण्डेला थिएटरमा केही वर्षदेखि आवद्द भई काम गरिरहनुभएका कानेपोखरी–६ का भरत लिम्बु पनि यतिबेला नाटय अभिनवयको क्षेत्रमा मनैदेखि लाग्नु भएको छ । उहाँ भन्नुहुन्छ – ‘शेक्सपियरले भनेका छन संसार रङ्गमञ्च हो र हामी यसका पात्र हौँ । वास्तवमा नाटकको अभिनय, रङ्गमञ्च यात्रा यस्तो रहेछ कि हामी जीवनमा धेरै खाने नाटक गरिरहेका हुन्छौँ । जीवनमा धेरै नाटक हुन्छन तर अर्कोतिरबाट हेर्दा नाटकभित्र पनि धेरै खालका जीवन हुँदा रहेछन र त्यसलाई एउटै व्यक्तिले भिन्न भिन्न जीवनको अनुभव गर्न पाइँदो रहेछ । यसले गर्दा म अरु अवसरलाई पनि छोडेर यो यात्रामा डुवेको छु ।’
